Chantry pikantuk pakaryan minangka asisten pemahat kayu, ananging wonten ing wekdal ingkang sami tasih setya minangka pelukis potret, ingkang damel patung dada lan damel model saking lemah. Dipuntakèni ing pagesangan salajengipun, minangka saksi wonten ing sidang, menapa piyambakipun naté nyambut damel marang pematung sanès. Piyambakipun mangsuli : "Boten lan menapa keluwihanipun, kula boten naté setunggal jam mawon nampi dhawuh saking satunggaling pematung ing gesang kula".[3] Chantrey dhateng Dublin papan piyambakipun gerah lan sadaya rikmanipun ical.[1]. Lajeng Chantrey pindhah dhateng London lan ngawontenaken paméran lukisan ing Royal Academy ing sapérangan taun saking 1804. Ananging saking 1807 langkung condong ing karya pahat. Pemahat Joseph Nollekens nedahaken remenipun dhateng bakatipun Chantrey . Taun 1807 piyambakipun kagarwa keponakanipun, Miss Ann Wale,[2] ingkang gadhah sapérangan properti kagunganipun piyambak. Karya pahatan imajinatif ingkang kapisan punika model mustaka Satan ingkang dipunpamèraken ing Royal Academy taun 1808. lajeng piyambakipun ngayahi pakaryan kanggé Rumah Sakit Greenwich 4 patung dada kanthi ukuran kolosal saking admiral Duncan, Howe, Vincent lan Nelson; lajeng kanthi rikat pamoripun nyebar saéngga karya patung dada salajengipun ingkang dipundamel punika John Horne Tooke saéngga pikantuk komisi kanthi nilai £2.000.